**OBRAZLOŽENJE**

**PRORAČUNA OPĆINE KLOŠTAR IVANIĆ ZA 2023. GODINU**

**I PROJEKCIJA ZA 2024. I 2025. GODINU**

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Kloštar Ivanić za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak prijedloga proračuna Općine Kloštar Ivanić za 2023. godinu s najvažnijim smjernicama razvoja Općine Kloštar Ivanić koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Kloštar Ivanić kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.


**Proračun sadržava:**

**1. Opći dio proračuna sačinjavaju:**

• Račun prihoda i rashoda u kojem su prikazani svi prihodi i rashodi prema ekonomskoj klasifikaciji (npr. prihodi od poreza, imovine, pristojbi te rashodi za nabavu nefinancijske imovine, rashodi za usluge tekućeg i investicijskog održavanja, rashodi za zaposlene, financijski rashodi).

• Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja.

**Slikoviti prikaz općeg dijela proračuna:**



Račun prihoda i rashoda prikazuje prikupljena i potrošena sredstva u toku jedne godine stoga se on sastoji od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmova. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.

**2. Poseban dio proračuna sačinjava:**

Plan rashoda i izdataka raspoređen po organizacijskim jedinica (odjelima) i proračunskim korisnicima iskazanih po vrstama te raspoređenih u programe koji se sastoje od aktivnosti i projekata.

Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja.

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog/svojih osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe.

Proračunski korisnik Općine Kloštar Ivanić je: Dječji vrtić Kloštar Ivanić

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i

primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**Proračun Općine Kloštar Ivanić za 2023. godinu**

Proračunski prihodi i primici

|  |  |  |
| --- | --- | --- |
| **PRIHODI I PRIMICI** | **Iznos**  **(u EUR)** | **U %** |
| **Prihodi od poslovanja** | **5.120.329,00** | **86,00 %** |
| > Prihodi od poreza | 1.839.090,00 |  |
| > Pomoći iz inozemstva (darovnice) i od subjekata unutar općeg proračuna | 1.933.042,00 |  |
| > Prihodi od imovine | 748.816,00 |  |
| > Prihodi od upravnih i administrativnih pristojbi, pristojbi po posebnim propisima i naknada | 597.390,00 |  |
| > Prihodi od prodaje proizvoda i robe te pruženih usluga i prihodi od donacija | 1.991,00 |  |
| **Prihodi od prodaje nefinancijske imovine** | **39.431,00** | **1,00 %** |
| **Primici od financijske imovine i zaduživanja** | **492.451,00** | **8,00 %** |
| **Višak prihoda prethodne godine** | **289.563,00** | **5,00 %** |
| **UKUPNO** | **5.941.774,00** | **100,00 %** |

**PRIHODI I PRIMICI**

**Ukupni prihodi i primici Općine Kloštar Ivanić za 2023. godinu planirani su u iznosu od 5.941.774,00 EUR.**

**Prihodi od poslovanja**

Prihodi od poslovanja Kloštar Ivanić za 2023. godinu planirani su u iznosu od 5.120.329,00 EUR, a čine ih:

1. Prihodi od poreza planirani u iznosu od 1.839.090,00 EUR, financirano od općih prihoda i primitaka;

2. Pomoći iz inozemstva (darovnice) i od subjekata unutar općeg proračuna planirane u iznosu od 1.933.042,00 EUR, financirano iz pomoći;

3. Prihodi od imovine planirani u iznosu od 748.816,00 EUR, od toga prihodi za posebne namjene u iznosu od 748.815,00 EUR i od vlastitih prihoda u iznosu od 1,00 EUR;

4. Prihodi od upravnih i administrativnih pristojbi, pristojbi po posebnim propisima i naknada planirani u iznosu od 597.390,00 EUR, od toga vlastiti prihodi u iznosu od 220.187,00 EUR i iz prihoda za posebne namjene u iznosu od 377.203,00 EUR;

5. Prihodi od prodaje proizvoda i robe te pruženih usluga i prihodi od donacija planirani u iznosu od 1.991,00 EUR, financirano iz vlastitih prihoda.

**Prihodi od prodaje nefinancijske imovine**

Prihodi od prodaje nefinancijske imovine planirani u iznosu od 39.431,00 EUR, financirano iz prihoda od prodaje ili zamjene nefinancijske imovine i naknade s naslova osiguranja.

**Primici od financijske imovine i zaduživanja**

Primici od financijske imovine i zaduživanja planirani u iznosu 492.451,00 EUR, financirano iz namjenskih primitaka, od toga primici (povrati) glavnice zajmova danih trgovačkim društvima i obrtnicima izvan javnog sektora u iznosu od 66.361,00 EUR i primici od zaduživanja u iznosu od 426.090,00 EUR.

**Vlastiti izvori**

Raspoloživa sredstva iz prethodnih godina planiraju se u iznosu od 289.563,00 EUR, a točan iznos bit će utvrđen izradom godišnjeg proračuna za 2022. godinu.

**Proračun Općine Kloštar Ivanić za 2023. godinu**

|  |  |  |
| --- | --- | --- |
| **RASHODI I IZDACI** | **Iznos (u EUR)** | **U %** |
| **Rashodi poslovanja** | **3.046.794,00** | **51,00 %** |
| > Materijalni rashodi | 1.279.672,00 |  |
| > Financijski rashodi | 33.325,00 |  |
| > Pomoći dane unutar općeg proračuna | 62.941,00 |  |
| > Naknade građanima i kućanstvima na temelju osiguranja i druge naknade | 133.172,00 |  |
| > Rashodi za zaposlene | 1.091.025,00 |  |
| > Subvencije | 56.935,00 |  |
| > Ostali rashodi | 389.724,00 |  |
| **Rashodi za nabavu nefinancijske imovine** | **2.735.980,00** | **46,00 %** |
| > Rashodi za nabavu neproizvedene dugotrajne imovine | 184.483,00 |  |
| > Rashodi za nabavu proizvedene dugotrajne imovine | 2.394.025,00 |  |
| > Rashodi za dodatna ulaganja na nefinancijskoj imovini | 157.472,00 |  |
| **Izdaci za financijsku imovinu i otplate zajmova** | **159.000,00** | **3,00 %** |
| **UKUPNO** | **5.941.774,00** | **100,00 %** |

Proračunski rashodi i izdaci

**RASHODI I IZDACI**

**Ukupni rashodi i izdaci Općine Kloštar Ivanić za 2023. godinu planirani su u iznosu od 5.941.774,00 EUR.**

**Rashodi poslovanja**

Rashodi poslovanja Općine Kloštar Ivanić za 2023. godinu planirani su u iznosu od  3.046.794,00 EUR, a čine ih:

1. Rashodi za zaposlene planirani u iznosu od 1.091.025,00 EUR, a odnose se za bruto plaće, ostale rashode za zaposlene i doprinose na plaće za djelatnike JUO, vlastitog pogona, Dječjeg vrtića Proljeće i djelatnike zaposlenih u projektu „Zaželi, radi, pomaži!“;

2. Materijalni rashodi planirani u iznosu od 1.279.672,00 EUR, a odnose se na rashode za energiju, rashode za usluge, naknade troškova radnog odnosa i ostale nespomenute rashode poslovanja;

3. Financijski rashodi planirani u iznosu od 33.325,00 EUR, a odnose se kamate za primljene kredite i zajmove i ostale financijske rashode;

4. Subvencije planirane u iznosu od 56.935,00 EUR, a čine ih subvencije trgovačkim društvima u javnom sektoru i subvencije poljoprivrednicima;

5. Pomoći dane unutar općeg proračuna planirane u iznosu od 62.941,00 EUR;

6. Naknade građanima i kućanstvima na temelju osiguranja i druge naknade planirane u iznosu od 133.172,00 EUR za ostale naknade građanima i kućanstvima iz proračuna;

7. Ostali rashodi planirani u iznosu od 389.724,00 EUR, a čine ih tekuće donacije, kapitalne pomoći, naknade štete i nepredviđeni rashodi do visine proračunske pričuve.

**Rashodi za nabavu nefinancijske imovine**

Rashodi za nabavu nefinancijske imovine planirani u iznosu od 2.735.980,00 EUR, a čine ih:

1. Rashodi za nabavu neproizvedene dugotrajne imovine planirani u iznosu 184.483,00 EUR;

2. Rashodi za nabavu proizvedene dugotrajne imovine planirani u iznosu od 2.394.025,00 EUR, planirane za građevinske objekte, postrojenja i opremu i nematerijalnu proizvedenu imovinu;

3. Rashodi za dodatna ulaganja na nefinancijskoj imovini planirani u iznosu od 157.472,00 EUR za dodatna ulaganja na građevinskim objektima.

**Izdaci za financijsku imovinu i otplate zajmova**

Izdaci za financijsku imovinu i otplatu zajmova planirani u iznosu od 159.000,00 EUR, a čine ih izdaci za dane zajmove trgovačkim društvima i obrtnicima izvan javnog sektora i izdaci za otplatu glavnice primljenih kredita i zajmova od kreditnih i ostalih financijskih institucija u javnom sektoru i izvan javnog sektora.

**OPIS POSEBNOG DIJELA PRORAČUNA**

**PREDSTAVNIČKA I IZVRŠNA TIJELA PLANIRANO U IZNOSU 154.943,00 EUR.**

**Program 1001 Predstavnička i izvršna tijela planirano u iznosu od 154.943,00 EUR, a čine ih:**

1. Naknade za rad predstavničkih, izvršnih i radnih tijela planirani u iznosu od 15.927,00 EUR, financirano od općih prihoda i primitaka za ostale nespomenute rashode;

2. Naknade političkim strankama planirane u iznosu od 3.716,00 EUR, financirane od općih prihoda i primitaka;

3. Dan Općine planirano u iznosu od 15.000,00 EUR, financirano od općih prihoda i primitaka;

4. Velika i Mala Gospa planirano u iznosu od 15.000,00 EUR, financirano od općih prihoda i primitaka;

5. Održavanje izbora planirano u iznosu od 1.000,00 EUR, financirano od pomoći;

6. Proračunska pričuva planirana u iznosu od 10.000,00 EUR, financirano iz općih prihoda i primitaka;

7. Otplata zajmova planirana u iznosu od 87.300,00 EUR, financirano od općih prihoda i primitaka;

8. Nagrade za ostvarena postignuća planirane u iznosu od 2.000,00 EUR, financirano od općih prihoda i primitka;

9. Osobni automobil planirano u iznosu od 5.000,00 EUR, financirano iz općih prihoda i primitaka.

**JEDINSTVENI UPRAVNI ODJEL PLANIRAN U IZNOSU OD 5.786.831,00 EUR.**

**Program 1002 Jedinstveni upravni odjel planirano 599.537,00 EUR, od toga:**

1. Materijalni rashodi i rashodi za usluge planirani u iznosu od 149.048,00 EUR, financirani od općih prihoda i primitaka;

2. Rashodi za zaposlene planirani u iznosu od 160.890,00 EUR, financirano od općih prihoda i primitaka;

3. Rashodi za zaposlene – plaće planirani u iznosu od 230.000,00 EUR, financirano od općih prihoda i primitaka;

4. Izdaci za postrojenja i opremu planirani u iznosu od 49.545,00 EUR, financirano od općih prihoda i primitaka;

5. Računalni programi planirani u iznosu od 9.954,00 EUR, financirano od općih prihoda i primitaka;

6. E-računi planirani u iznosu od 100,00 EUR, financirano od općih prihoda i primitaka.

**Program 1004 Organiziranje i provođenje zaštite i spašavanja planirano u iznosu od 1.323.539,00 EUR, od toga:**

1. Osnovna djelatnost zaštite od požara (VZO) planirana u iznosu od 99.542,00 EUR, financirano od općih prihoda i primitaka;

2. Civilna zaštita planirana u iznosu od 6.000,00 EUR, financirano od općih prihoda i primitaka;

3. Hrvatska gorska služba spašavanja planirana u iznosu od 750,00 EUR, financirano od općih prihoda i primitaka;

4. Rekonstrukcija Vatrogasnog doma Kloštar Ivanić planirana je u iznosu od 1.217.247,00 EUR, financirano iz pomoći u iznosu od 1.072.070,00 EUR i iz viška prihoda 2022. godine u iznosu 145.177,00 EUR.

* Osnovni cilj projekta rekonstrukcije Vatrogasnog doma Kloštar Ivanić je postizanje unapređenja funkcionalnosti postojeće građevine te stvaranje adekvatnih uvjeta za puni stupanj operativnosti dobrovoljnog vatrogasnog društva. Projektom će se postići i drugi specifični ciljevi kao što su: unapređenje lokalne društvene infrastrukture, poboljšanje uvjeta života stanovnika Općine Kloštar Ivanić, unapređenje sustava zaštite od požara i vatrogastva na području Općine Kloštar Ivanić, osiguranje adekvatnog prostora za rad i daljnji razvoj vatrogasnog društva, te rad i razvoj udruga registriranih na području Grada, unapređenje i proširenje društvenih sadržaja i doprinos društveno-ekonomskoj održivosti ruralnog razvoja.

**Program 1005 Održavanje komunalne infrastrukture planirano u iznosu od 722.950,00 EUR, od toga:**

1. Tekuće održavanje nerazvrstanih cesta planirano u iznosu od 225.900,00 EUR, financirano iz prihoda za posebne namjene;

2. Održavanje javnih zelenih površina planirano u iznosu od 27.000,00 EUR, financirano iz prihoda za posebne namjene;

3. Održavanje javne rasvjete planirano u iznosu od 190.000,00 EUR, financirano iz općih prihoda i primitaka u iznosu 15.000,00 EUR, prihoda za posebne namjene u iznosu od 63.000,00 EUR i iz viška u iznosu od 112.000,00 EUR.

4. Održavanje groblja i objekata na groblju planirano u iznosu od 30.000,00 EUR, financirano iz prihoda za posebne namjene;

5. Zimska služba planirana u iznosu od 34.000,00 EUR, financirano iz prihoda za posebne namjene;

6. Odvodnja atmosferskih voda (mali građevinski radovi) planirano u iznosu od 66.000,00 EUR, financirano iz prihoda za posebne namjene;

7. Hortikultura održavanja parkova i groblja planirana u iznosu od 6.000,00 EUR, financirano iz prihoda za posebne namjene;

8. Natječaji i oglasi planirani u iznosu od 4.000,00 EUR, financirano iz općih prihoda i primitaka;

9. Popravak pješačkih staza na području Općine Kloštar Ivanić planirano je u iznosu od 82.400,00 EUR, financirano iz prihoda za posebne namjene;

10. Postava ploča s imenima ulica, oznaka naselja i sl. planirana u iznosu od 2.000,00 EUR, financirano iz općih prihoda i primitaka;

11. Održavanje građevinskih uređaja i predmeta javne namjene (nadstrešnice, zdenci, spomenici) planirano u iznosu od 6.600,00 EUR, financirano iz prihoda za posebne namjene;

12. Dezinfekcija, dezinsekcija, deratizacija planirana u iznosu od 19.900,00 EUR, financirano iz prihoda za posebne namjene;

13. Veterinarsko – higijeničarski poslovi (izlov pasa i sl.) planirani u iznosu od 20.000,00 EUR, financirano iz prihoda za posebne namjene;

14. Sanacija divljih odlagališta planirana u iznosu od 6.000,00 EUR, financirana od pomoći;

15. Prigodno ukrašavanje naselja planirano u iznosu od 3.000,00 EUR, financirano od općih prihoda i primitaka;

16. Saniranje klizališta planirano u iznosu od 150,00 EUR, financirano od općih prihoda i primitaka.

**Program 1006 Razvoj i sigurnost prometa planirano u iznosu od 1.053.249,00 EUR, od toga:**

1. Izgradnja i asfaltiranje cesta, nogostupa, trgova, parka, raskrižja planirana u iznosu od 908.449,00 EUR, financirano iz prihoda za posebne namjene u iznosu od 392.569,00 EUR, iz pomoći u iznosu od 83.000,00 EUR, iz prihoda od prodaje, zamjene nefinancijske imovine i naknade s naslova osiguranja u iznosu 6.790,00 EUR i iz namjenskih primitaka u iznosu 426.090,00 EUR.

2. Izgradnja groblja planirana u iznosu od 130.800,00 EUR za građevinske objekte, financirano iz prihoda za posebne namjene u iznosu od 110.900,00 EUR i iz prihoda od prodaje ili zamjene nefinancijske imovine i naknade s naslova osiguranja 19.900,00 EUR ;

3. Rekonstrukcija nerazvrstanih cesta u iznosu od 14.000,00 EUR, financirano iz prihoda za posebne namjene.

**Program 1007 Potpora poljoprivredi planirano u iznosu od 180.163,00 EUR, od toga:**

1. Financiranje (kreditiranje) proljetne i jesenske sjetve planirano u iznosu od 80.000,00 EUR, financirano iz općih prihoda i primitaka u iznosu od 13.639,00 EUR i namjenskih primitaka u iznosu od 66.361,00 EUR;

2. Financijska sredstva za ublažavanje posljedica prirodnih nepogoda planirana u iznosu od 33.000,00 EUR, financirana od pomoći;

3. Izložba konja i konjskih zaprega planirano u iznosu od 20.000,00 EUR, financirano iz općih prihoda i primitaka u iznosu od 14.027,00 EUR i iz pomoći u iznosu od 5.973,00 EUR;

4. Subvencioniranje premije osiguranja u poljoprivredi planirano u iznosu od 5.309,00 EUR, financirano iz prihoda od prodaje ili zamjene nefinancijske imovine i naknade s naslova osiguranja;

5. Sufinanciranje troškova umjetnog osjemenjivanja krava plotkinja planirano u iznosu od 3.185,00 EUR, financirano iz prihoda za posebne namjene;

6. Subvencioniranje stručnog osposobljavanja u poljoprivredi planirano u iznosu od 1.460,00 EUR, financirano iz prihoda za posebne namjene;

7. Subvencioniranje uzgojno selekcijskog rada pasmine konja Hrv. posavac i Hrv. hladno planirano u iznosu od 1.195,00 EUR, financirano iz prihoda za posebne namjene;

8. Financiranje sredstva poljoprivrednim udrugama planirano u iznosu od 2.654,00 EUR, financirano iz prihoda za posebne namjene;

9. Održavanje poljoprivredne infrastrukture planirano u iznosu od 13.272,00 EUR, od toga 6.636,00 EUR financirano iz prihoda za posebne namjene i 6.636,00 EUR iz prihoda od prodaje ili zamjene nefinancijske imovine i naknade s naslova osiguranja;

10. Sufinanciranje troškova umjetnog osjemenjivanja krmača planirano u iznosu od 3.982,00 EUR, financirano od prihoda za posebne namjene;

11. Održavanje vage na sajmu planirano u iznosu od 664,00 EUR, financirano od prihoda za posebne namjene;

12. Sufinanciranje kupnje sjemena djeteline i DTS planirano u iznosu od 3.982,00 EUR, financirano iz općih prihoda i primitaka;

13. Sufinanciranje ranog utvrđivanja bređosti krava planirano u iznosu od 133,00 EUR, financirano iz prihoda za posebne namjene;

14. Sufinanciranje markice za telad planirano u iznosu od 796,00 EUR, financirano od prihoda od prodaje ili zamjene nefinancijske imovine i naknade s naslova osiguranja;

15. Financiranje ultrazvuka krava nakon trećeg pripusta 531,00 EUR, financirano iz prihoda za posebne namjene;

16. Usluge pripreme i provođenja natječaja raspolaganja poljoprivrednim zemljištem u vlasništvu RH na području Općine Kloštar Ivanić u iznosu od 2.000,00 EUR, financirano iz prihoda za posebne namjene.

17. Sufinanciranje kupnje ograde za nasade i životinje na području OKI planirano u iznosu od 8.000,00 EUR, financirano iz prihoda za posebne namjene;

**Program 1008 Jačanje gospodarstva planirano u iznosu od 9.782,00 EUR, od toga:**

1. Za subvencije obrtnicima, malim i srednjim poduzetnicima planirano je 3.982,00 EUR, financirano od općih prihoda i primitaka;

2. Za potpore novoosnovanim tvrtkama i obrtima kroz oslobođenje od plaćanja komunalne naknade na vrijeme od godinu dana planirano je 800,00 EUR, financirano iz općih prihoda i primitaka;

3. Za potpore za početak poslovanja poduzetnika planirano je 5.000,00 EUR, financirano iz općih prihoda i primitaka.

**Program 1009 Upravljanje imovinom planirano u iznosu od 250.148,00 EUR, od toga:**

1. Održavanje zgrada za redovno korištenje planirano u iznosu od 37.826,00 EUR, financirano iz općih prihoda i primitaka.

2. Za Legalizaciju komunalne infrastrukture i objekata planirano je 15.000,00 EUR, financirano iz općih prihoda i primitaka.

3. Izgradnja i dodatna ulaganja na zgradama (adaptacija društvenog doma) planirana je u iznosu od 107.505,00 EUR, financirano iz općih prihoda i primitaka.

4. Projektna dokumentacija i nadzor planirana je u iznosu od 50.000,00 EUR za nematerijalnu proizvedenu imovinu, financirano iz općih prihoda i primitaka.

5. Energetska obnova zgrada JLS planirano je u iznosu od 39.817,00 EUR za dodatna ulaganja na građevinskim objektima, financirano iz pomoći.

**Program 1010 Predškolski odgoj – Dječji vrtić planirano u iznosu od 1.000,00 EUR za:**

Sufinanciranje boravka djece u drugim vrtićima planirano u iznosu od 1.000,00 EUR, financirano iz općih prihoda i primitaka.

**Korisnik: DJEČJI VRTIĆ PROLJEĆE**

Za program predškolskog odgoja – dječji vrtić planirano je 937.226,00 EUR, od toga financirano iz općih prihoda i primitaka u iznosu od 151.837,00 EUR, iz vlastitih prihoda u iznosu 220.188,00 EUR, iz pomoći u iznosu 563.210,00 EUR i donacija u iznosu 1.991,00 EUR.

**Program 1011 Osnovno, srednjoškolsko i ostalo obrazovanje planirano u iznosu 106.313,00 EUR, od toga:**

1. Sufinanciranje troškova prijevoza studenata planirano u iznosu od 10.000,00 EUR, financirano iz općih prihoda i primitaka;

2. Tekuće donacije u novcu osnovnoj školi planirane u iznosu od 3.000,00 EUR, financirano iz općih prihoda i primitaka;

3. Sufinanciranje škole plivanja planirano u iznosu od 2.200,00 EUR, financirano iz općih prihoda i primitaka;

4. Stipendije u novcu planirane u iznosu od 35.172,00 EUR, financirano iz općih prihoda i primitaka;

5. Nabava udžbenika i radnih bilježnica za O.Š. braće Radić planirana u iznosu od 1.500,00 EUR, financirano iz općih prihoda i primitaka;

6. Produženi boravak u O.Š. braće Radić planirani u iznosu od 54.441,00 EUR, financirano iz općih prihoda i primitaka;.

**Program 1012 Socijalna skrb planirano u iznosu od 148.000,00 EUR, od toga:**

1. Jednokratna novčana pomoći roditeljima – novorođenčad planirano u iznosu od 22.000,00 EUR, financirano iz općih prihoda i primitaka;

2. Pomoć za stanovanje, jednokratne pomoći planirano u iznosu od 31.500,00 EUR, financirano iz općih prihoda i primitaka;

3. Jednokratna pomoć umirovljenicima i nezaposlenima – božićnica i uskrsnica planirana u iznosu od 26.500,00 EUR, financirano iz općih prihoda i primitaka;

4. Ostali izdaci za humanitarna djela i novčane pomoći po odluci načelnika planirano u iznosu od 10.000,00 EUR, financirano iz općih prihoda i primitaka;

5. Tekuće donacije u novcu gradskom društvu Crvenog križa planirano u iznosu od 6.000,00 EUR, financirano iz općih prihoda i primitaka;

6. Podmirenje pogrebnih troškova planirano u iznosu od 1.500,00 EUR, financirano iz općih prihoda i primitaka;

7. Trošak ljetovanja učenika u socijalnoj potrebi i osoba s posebnim potrebama planirano u iznosu od 2.000,00 EUR, financirano iz općih prihoda i primitaka;

8. Financiranje udruga u okviru socijale planirano u iznosu od 5.000,00 EUR, financirano iz općih prihoda i primitaka;

9. Prigodna pomoć socijalno ugroženim, starim osobama i umirovljenicima planirana u iznosu od 5.500,00 EUR, financirano iz općih prihoda i primitaka;

10. Za projekt “Zaželi“ planirano je 38.000,00 EUR, financirano iz općih prihoda i primitaka u iznosu od 11.400,00 EUR i pomoći u iznosu od 26.600,00 EUR.

**Program 1013 Zaštita, očuvanje i unapređenje zdravlja planirano u iznosu od 4.398,00 EUR, od toga:**

1. Subvencija kastracije i sterilizacije pasa i mačaka planirana u iznosu od 3.098,00 EUR, financirano iz općih prihoda i primitaka;

2. Prijevoz pokojnika na obdukciju planirano u iznosu od 1.300,00 EUR, financirano iz općih prihoda i primitaka;

**Program 1014 Razvoj sporta i rekreacije planirano u iznosu od 174.523,00 EUR, od toga:**

1. Za program javnih potreba u sportu planirano je 49.765,00 EUR, financirano iz općih prihoda i primitaka;

2. Zaštitni nasip na Streljani Lipovec Lonjski planiran je u iznosu od 124.758,00 EUR, od toga iz pomoći u iznosu od 92.372,00 EUR i viška prihoda iz 2022. godine u iznosu od 32.386,00 EUR;

**Program 1015 Zaštita okoliša planirano u iznosu od 78.500,00 EUR, od toga:**

1. Odvoz i zbrinjavanje velikog otpada, sanacija Tarna planirana u iznosu od 58.500,00 EUR, financirano iz općih prihoda i primitaka;

2. Odvoz smeća u kontejnerima planirano u iznosu od 20.000,00 EUR, financirano iz općih prihoda i primitaka;

**Program 1016 Promicanje kulture planirano u iznosu od 93.881,00 EUR, od toga:**

1. Program javnih potreba u kulturi planiran u iznosu od 26.810,00 EUR, financirano iz općih prihoda i primitaka;

2. Djelatnost knjižnice planirana u iznosu od 17.254,00 EUR, financirano iz općih prihoda i primitaka;

3. Obiteljski radio Ivanić Grad planirano u iznosu od 39.817,00 EUR, financirano iz općih prihoda i primitaka;

4. Za sanaciju objekta stare apoteke planirano je 10.000,00 EUR za dodatna ulaganja na građevinskim objektima, financirano od pomoći.

**Program 1017 Razvoj civilnog društva planirano u iznosu od 17.607,00 EUR, od toga:**

1. Tekuće donacije za razvoj vjerskih sloboda planirano u iznosu od 5.000,00 EUR, financirano iz općih prihoda i primitaka;

2. Dotacije udrugama branitelja iz Domovinskog rata i pomoć stradalima planirano u iznosu od 10.160,00 EUR, financirano iz općih prihoda i primitaka;

3. LAG Moslavina planirano u iznosu od 1.120,00 EUR, financirano iz općih prihoda i primitaka;

4. Za WIFI4EU planirano je 1.327,00 EUR, financirano iz općih prihoda i primitaka;

**Program 1018 Prostorno uređenje i unapređenje stanovanja planirano u iznosu od 86.015,00 EUR, od toga:**

1. Mjera unapređenja stanovanja planirana u iznosu od 2.654,00 EUR, financirano iz općih prihoda i primitaka;

2. Za uređenje zapuštenih privatnih parcela planirano je 10.000,00 EUR, financirano iz općih prihoda i primitaka;

3. Dječja igrališta – sprave planirano u iznosu od 66.361,00 EUR, financirano iz općih prihoda i primitaka;

4. Sufinanciranje svjetlosne signalizacije pješačkih prijelaza planirano u iznosu 7.000,00 EUR, financirano iz općih prihoda i primitaka;

**OBRAZLOŽENJE**

**OPĆEG DIJELA FINANCIJSKOG PLANA**

**DJEČJEG VRTIĆA PROLJEĆE ZA 2023. I PROJEKCIJA PLANA ZA 2024. I 2025.**

**GODINU**

1. **UVOD**

Planirane su stavke na temelju povijesnih podataka i postavljenih ciljeva za 2023. godinu:

* Prihodi poslovanja na razini 937.226,00 EUR
* Prihodi za nefinancijsku imovinu 0,00 EUR
* Rashodi poslovanja na razini 928.195,00 EUR
* Rashodi za nefinancijsku imovinu 9.031,00 EUR.

1. **OBRAZLOŽENJE PLANIRANIH PRIHODA I PRIMITAKA, RASHODA I IZDATAKA DJEČJEG VRTIĆA PROLJEĆE KLOŠTAR IVANIĆ ZA 2023. I NAREDNE DVIJE GODINE**

Dječji vrtić Proljeće Kloštar Ivanić u trenutku izrade ovog financijskog plana posluje u dva objekta s ukupno otvorenih 11 odgojnih skupina. Upisano je 207 djece, a broj zaposlenika je 38. Postoji lista čekanja za upis u vrtić i kao glavni cilj za 2023. godinu je postavljeno postizanje optimalnih uvjeta za primanje svih zainteresiranih polaznika u okviru Državno-pedagoškog standarda. Osnivač je najavio otvaranje dodatnog objekta i jedne, 12-te odgojne skupine. Također je najavljeno povećanje osnovice za obračun plaće djelatnicima u visini od 8%. Planirane stavke prihoda i primitaka te rashoda i izdataka nastale su pod utjecajem opisanih uvjeta, uzimajući u obzir porast opće razine cijena i očekivanu energetsku krizu.

2.1. PRIHODI I PRIMICI

|  |  |  |  |
| --- | --- | --- | --- |
| Vrsta prihoda | Plan proračunskog korisnika za 2023. G. | Projekcija plana proračunskog korisnika 2024. G. | Projekcija plana proračunskog korisnika 2025. G. |
| **Prihodi poslovanja** | **937.226,00** | **937.226,00** | **937.226,00** |
| Pomoći iz proračuna | 1.526,00 | 1.526,00 | 1.526,00 |
| Prihodi od upravnih i administrativnih pristojbi, pristojbi po posebnim propisima i naknada | 1,00 | 1,00 | 1,00 |
| Prihodi od prodaje proizvoda i robe te pruženih usluga i prihodi od donacija | 222.178,00 | 222.178,00 | 222.178,00 |
| Prihodi iz nadležnog proračuna | 713.521,00 | 713.521,00 | 713.521,00 |

Ukupni planirani prihodi i primici Dječjeg vrtića Proljeće Kloštar Ivanić u 2023. i naredne dvije godine iznose 937.226,00 EUR.

2.2. RASHODI I IZDACI

Ukupni planirani rashodi i izdaci Dječjeg vrtića Proljeće Kloštar Ivanić u 2023. i naredne dvije godine iznose 937.226,00 EUR, od toga 928.195,00 EUR odnosi se na rashode poslovanja, a 9.031,00 EUR odnosi se na rashode za nabavu nefinancijske imovine.

|  |  |  |  |
| --- | --- | --- | --- |
| Vrsta rashoda | Plan proračunskog korisnika za 2023. G. | Projekcija plana proračunskog korisnika 2024. G. | Projekcija plana proračunskog korisnika 2025. G. |
| **Rashodi poslovanja** | **928.195,00** | **928.195,00** | **928.195,00** |
| Rashodi za zaposlene | 748.025,00 | 748.025,00 | 748.025,00 |
| Materijalni rashodi | 177.635,00 | 177.635,00 | 177.635,00 |
| Financijski rashodi | 1.135,00 | 1.135,00 | 1.135,00 |
| Ostali rashodi | 1.400,00 | 1.400,00 | 1.400,00 |

|  |  |  |  |
| --- | --- | --- | --- |
| Vrsta rashoda | Plan proračunskog korisnika za 2023. G. | Projekcija plana proračunskog korisnika 2024. G. | Projekcija plana proračunskog korisnika 2025. G. |
| **Rashodi za nabavu nefinancijske imovine** | **9.031,00** | **9.031,00** | **9.031,00** |
| Rashodi za nabavu proizvedene dugotrajne imovine | 9.031,00 | 9.031,00 | 9.031,00 |

**OBRAZLOŽENJE**

**POSEBNOG DIJELA FINANCIJSKOG PLANA ZA**

**2023. GODINU I PROJEKCIJA PLANA**

**ZA 2024. I 2025. GODINU**

1. SAŽETAK DJELOKRUGA:

Redoviti 10-satni program njege, odgoja, naobrazbe, zdravstvene zaštite, prehrane i socijalne skrbi, provodi se u skladu s propisanim programom i posebni programi, također u skladu sa zakonom o predškolskom odgoju i obrazovanju. Svi resursi vrtića se koriste optimalno, kako za redovni program tako i za obogaćenje života djece u vrtiću kraćim programima za djecu starijeg uzrasta.

1. NAZIV PROGRAMA:

Program odgoja i obrazovanja, zdravstvene zaštite, prehrane i socijalne skrbi i Program ranog učenja stranih jezika.

1. CILJEVI (Što se programom želi postići?)

Sustavno provoditi strategiju ustanove, kreirati i sugerirati viziju ustanove, osigurati optimalne uvjete za organizacijsko vođenje ustanove koji proizlaze iz složenijih uvjeta rada (dislociranost), osiguravati uvjete za poboljšanje kvalitete prostorno–materijalnih uvjeta (planiranje promjena i poboljšanje materijalnih uvjeta iz svih raspoloživih resursa), osigurati zdravstveno–higijenski aspekt rada i sigurnost, poticati razvoj ljudskih resursa, te razvoj kurikuluma u skladu s vizijom i razvojnim planom vrtića. Razvijati kulturu ustanove na načelima interkulturalnosti i multietičnosti s naglaskom na vrijednosti i otvaranje za daljnju suradnju i umrežavanje s ostalim institucijama i ustanovama srodnih djelatnosti.

1. NAČIN OSTVARENJA CILJA (Kako se nastoji realizirati program, tko je korisnik ili primatelj usluge?)

Program odgoja i obrazovanja, zdravstvene zaštite, prehrane i socijalne skrbi u desetsatnom trajanju namijenjeni djeci predškolske dobi, kao i djeci s poteškoćama u razvoju čija se integracija odvija u trajanju koje optimalno odgovara potrebama djeteta. Izrada drugih razvojnih programa prema potrebama i interesu roditelja – program ranog učenja engleskog jezika. Programi stručnog usavršavanja djelatnika kroz timske aktivnosti unutar vrtića usmjereni na oblikovanje prostornog okruženja visokog odgojno–obrazovnog potencijala, stručnjačka opažanja i samo-vrednovanje odgojno–obrazovne prakse, kao i vrednovanje i samo-vrednovanje cjelokupnog procesa i mjerljivih elemenata sustava u cjelini.

1. ZAKONSKE I DRUGE PODLOGE NA KOJIMA SE ZASNIVA PROGRAM

Podloge na kojima se zasniva program propisane su Zakonom o predškolskom odgoju i obrazovanju, te se ne provode bez suglasnosti i verifikacije Ministarstva znanosti, obrazovanja i sporta i Agencije za odgoj i obrazovanje. Ostale aktivnosti i programi koji se provode izvan desetsatnog programa imaju sve suglasnosti MZOS i AZOO.

1. POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTAVA

Polazeći od sveg navedenog u ciljevima, izračuni su utemeljeni na realnim troškovima kako bi se po svim standardima moglo provoditi odgojno-obrazovni proces. Značajnu ulogu imaju i dosezi kvalitete posebnih programa. Planiranje i racionalizacija je dovedena do maksimuma. Pedagoške 2022./2023. godine s radom je krenulo 11 odgojnih skupina, a u 2023. godini planirano je otvaranje dvanaeste odgojne skupine u prostoru društvenog doma Ščapovec u vlasništvu osnivača. Općina Kloštar Ivanić će urediti i dovesti u funkciju novi prostor, a u financijski plan su uračunati režijski troškovi, materijalni troškovi i troškovi osoblja.

1. RAZLOG ODSTUPANJA OD PROŠLOGODIŠNJIH PROJEKCIJA

U prijedlogu financijskog plana za 2023. godinu povećanje sredstava u odnosu na prošlogodišnju projekciju za istu godinu odnosi se na zapošljavanje 2 odgojiteljice na puno radno vrijeme za novu dodatnu odgojnu skupinu i 1 spremačice na puno radno vrijeme. Stavka plaća i doprinosa na plaće povećana je zbog najave rasta osnovice za obračun plaće u visini od 8%. Rast režijskih i drugih materijalnih troškova posljedica je stalnog porasta razine cijena u gospodarstvu i najavljene energetske krize. Prihodi su povećani na temelju očekivanog povećanog upisa u 2023. godini. Sukladno uputama jedinice lokalne i područne samouprave za izradu prijedloga financijskog plana za 2023.-2025. nastao je financijski plan za 2023.– 2025. godinu.

1. POKAZATELJI USPJEŠNOSTI

Osobni i profesionalni razvoj odgojitelja i stručnih suradnika, uspješna suradnja s lokalnom zajednicom, sudjelovanje u projektima. Razvoj učenja, afirmirajući odnosi unutar kolektiva, razvoj suradničke kulture, stvaranje uvjeta za kvalitetno življenje i učenje djece u vrtiću. Uspješna integracija djece s teškoćama u razvoju. Unapređivanje suradnje s roditeljima u svim vidovima. Unapređenje odnosa s lokalnom zajednicom radi poboljšanja uvjeta u objektima dječjeg vrtića i vanjskim prostorima. Rad se odvija prema Državno-pedagoškim standardima.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek