Na temelju članka 33. stavak 1., članka 39. stavak 1. i članka 48. stavak 2. Zakona o komunalnom gospodarstvu („Narodne novine“ broj 68/18., 110/18. i 30/20.) i članka 26. Statuta Općine Kloštar Ivanić („Glasnik Zagrebačke županije“ broj 13/21) Općinsko vijeće Općine Kloštar Ivanić na 11. sjednici održanoj dana 14.12.2022. godine donijelo je

O D L U K U

o II. izmjenama i dopunama Odluke o komunalnim djelatnostima

na području Općine Kloštar Ivanić

Članak 1.

Ovom Odlukom mijenja se Odluka o komunalnim djelatnostima na području Općine Kloštar Ivanić („Glasnik Zagrebačke županije“ broj 5/19, 12/19).

Članak 2.

Članak 5. mijenja se i glasi:

„Komunalne djelatnosti na području Općine Kloštar Ivanić mogu obavljati:

1. pravne ili fizičke osobe na temelju ugovora o koncesiji

2. pravne ili fizičke osobe na temelju pisanog ugovora o povjeravanju obavljanja komunalnih djelatnosti.

3. vlastiti pogon koji osniva Općina Kloštar Ivanić.“

Članak 3.

Članak 18. mijenja se i glasi:

„ Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Općine Kloštar Ivanić slijedeće komunalne djelatnosti:

1. održavanje nerazvrstanih cesta
2. održavanje građevina javne odvodnje oborinskih voda
3. održavanje javnih zelenih površina
4. održavanje javne rasvjete
5. dezinfekcija, dezinsekcija i deratizacija
6. veterinarsko-higijeničarski poslovi
7. prigodno ukrašavanje naselja
8. sanacija divljih odlagališta,
9. postava ploča s imenima ulica, oznakama naselja i sl.

Ugovor o povjeravanju obavljanja komunalnih djelatnosti iz stavka 1. ovog članka može se zaključiti najduže na vrijeme od 4 (četiri) godine.“

Članak 4.

Nakon članka 21. dodaje se novo poglavlje **IV. OBAVLJANJE KOMUNALNIH DJELATNOSTI VLASTITOG POGONA** i članak 22.te isto glasi:

**„IV. OBAVLJANJE KOMUNALNIH DJELATNOSTI VLASTITOG POGONA**

Članak 22.

Komunalne djelatnosti koje obavlja Vlastiti pogon Općine Kloštar Ivanić su:

1. održavanje javnih površina na kojima nije dopušten promet motornim vozilima,
2. održavanje javnih zelenih površina, osim u dijelu koji će se obavljati na temelju

pisanog ugovora,

1. održavanje groblja i mrtvačnica,
2. održavanje građevina, uređaja i predmeta javne namjene,
3. održavanje čistoće javnih površina,
4. usluga ukopa pokojnika.

Unutarnje ustrojstvo Vlastitog pogona utvrđuje se odlukom o osnivanju vlastitog

pogona te pobliže uređuje pravilnikom o poslovanju vlastitog pogona, koje donosi Općinsko vijeće Općine Kloštar Ivanić.“

Članak 5.

Dosadašnje poglavlje **IV. PRIJELAZNE I ZAVRŠNE ODREDBE** postaje poglavlje **V. PRIJELAZNE I ZAVRŠNE ODREDBE** a članci 22., 23., 24. i 25. postaju članci 23., 24., 25. i 26.

Članak 6.

Ova Odluka o II. izmjenama i dopunama Odluke o komunalnim djelatnostima na području Općine Kloštar Ivanić stupa na snagu osmi dan od dana objave u Glasniku Zagrebačke županije.

KLASA: 363-01/19-01/01

URBROJ: 238/14-01-22-8

Kloštar Ivanić, 14.12.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek