Na temelju članka 19. i 35. Zakona o lokalnoj i područnoj (regionalnoj) samoupravi (Narodne novine br. 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.) i članka 26. Statuta Općine Kloštar Ivanić („Glasnik Zagrebačke županije“ br. 13/21) Općinsko vijeće Općine Kloštar Ivanić na 11. sjednici održanoj dana 14.12.2022. godine donijelo je

**ODLUKU**

**o davanju suglasnosti da se financijska sredstva “Humanitarnog fonda za stradalnike Domovinskog rata Općine Kloštar Ivanić ” preusmjere za izgradnju dječjeg igrališta Osnovne škole braće Radića Kloštar Ivanić**

I.

Općinsko vijeće Općine Kloštar Ivanić daje suglasnost da se financijska sredstva “Humanitarnog fonda za stradalnike Domovinskog rata Općine Kloštar Ivanić” kojega je osnivač Općina Kloštar Ivanić, osnovan Odlukom Općinskog vijeća od 04.12.1997. godine, preusmjere za izgradnju dječjeg igrališta Osnovne škole braće Radića Kloštar Ivanić na k.č. 2450/1 k.o. Kloštar Ivanić prema građevinskom projektu izrađenom od Hrvatskog šumarskog instituta, Cvjetno naselje 41, Jastrebarsko, u travnju 2021. godine, broj projekta : GP/21-1, glavni projektant: Blaženka Cindrić, mag.ing.aedif., upisana u Imenik ovlaštenih inženjera građevinarstva.

II.

Financijska sredstva “Humanitarnog fonda za stradalnike Domovinskog rata Općine Kloštar Ivanić” u iznosu od 137.053,40 kn/ 18.190,11 EUR prusmjerit će se na račun Osnovne škole braće Radića Kloštar Ivanić nakon provodenog postupka nabave sukladno važećim zakonskim propisima i sklapanja ugovora sa odabranim ponuditeljem za izgradnju dječjeg igrališta Osnovne škole braće Radića Kloštar Ivanić na k.č. 2450/1 k.o. Kloštar Ivanić prema građevinskom projektu navedenom u članku I. ove Odluke.

III.

Za provedbu radnji iz članaka I. i II. ove Odluke zadužuje se Općinski načelnik.

IV.

Ova Odluka proslijedit će se osnivaču Osnovne škole braće Radića Kloštar Ivanić i Osnovnoj školi braće Radića Kloštar Ivanić.

V.

Odluka stupa na snagu danom donošenja a objavit će se u “Glasniku Zagrebačke županije”.

KLASA: 402-01/22-01/16

URBROJ: 238-14-01-22-2

Kloštar Ivanić, 14.12.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek